Kasel
Dobry den, 
Vo februari som mala zapal priedusiek od tedy kaslem a nonstop som chora na kasel ma drazdi pri svrbeni v hrdle brala som sirupy kapky..ale uz je maj z toho kasla ma boli aj brucho a ma dusi.V tomto obdobi mam aj alergiu Ako zastavit takyto kasel? Je normalne takto dlho kaslat?
Dobrý deň.
ďakujeme za Vašu otázku.
Kašeľ, ktorý trvá viac ako 3 týždne, označujeme ako chronický kašeľ. Dlhotrvajúci kašeľ sa môže vyskytovať pri viacerých ochoreniach ako sú napríklad alergie, astma, refluxná choroba pažeráka, ochorenia srdca, objavuje sa aj ako nežiadúci účinok niektorých liekov, ale môže byť aj psychogénneho pôvodu. Vyskytuje sa tiež aj u fajčiarov, ale môžu ho spôsobiť aj baktérie alebo vírusy.
Žiaľ, v našej kompetencii nie je možné určiť príčinu chronického kašľa. Na stanovenie presnej príčiny je potrebné podstúpiť lekárske vyšetrenie, aby sa nastavila vhodná liečba. Vzhľadom na to, že popisujete potvrdenú alergiu, za predpokladu, že podstupujete liečbu a kašeľ pretrváva, odporúčam sa obrátiť na alergológa, aby vylúčil zhoršenie alergických príznakov.
Prajem skorú úľavu od ťažkostí.
S pozdravom
PharmDr. Veronika Kiabová